ГЪРЦИЯ - Цикладските острови Миконос, Сирос, Парос, Санторини - солените пръски от Егея
круизно пътуване
По маршрут: София – Атина – ферибот – остров Миконос – ферибот – остров Сирос – ферибот – остров Парос – ферибот - остров Санторини – ферибот - Атина – остров Евиа - София

9 дни / 8 нощувки / 8 закуски

                                       Дати:  от 23 май до 31 май 2012 г.

                                                  от 05 септември до 13 септември 2012 г.

                                                  от 03 октомври до 11 октомври 2012 г.
1 ден  София - Атина
Отпътуване в 06.30 ч. от пл. „Ал. Невски” в София за Атина. Вечерта пристигане в гръцката столица. Настаняване в хотел. Пешеходна разходка в центъра на града. Нощувка.  
2 ден  Атина (Пирея) – ферибот - остров Миконос 
Ранна закуска или пакет. Отпътуване с ферибот от Атина за остров Миконос, който е част от Цикладските острови в Егейско море. Пристигане в ранния следобяд и настаняване в хотел. Пешеходна разходка в главния град Миконос, известен също и като Хора, една от световните архитектурни перли. Тук интерес представляват Вятърните мелници, Малката Венеция - поредица от къщи с островна архитектура, в основите на които се удрят морските вълни, църквата Парапортиани, Археологическият музей, площад Алефкандра с църквата и рибните ресторанти. Нощувка. 
3 ден  остров Миконос – остров Делос (по желание)
Закуска. Свободно време. По желание разходка с корабче до остров Делос – един музей под открито небе и в открито море, светилището на Аполон и Артемида. Нощувка.  
4 ден  остров Миконос – ферибот - остров Сирос – ферибот - остров Парос
Закуска.  Свободно време за разходка. На обяд отпътуване с ферибот за остров Парос с попътна след около час спирка и разглеждане на острова на духа и въображението – Сирос със столица Ермуполи – „Царицата на Цикладите”. Градът е под егидата на ЮНЕСКО и без съмнение може да се нарече и столица на всички Цикладски острови. Пешеходна разходка. Сред най - впечатляващите сгради са тези на Кметството и на Театър Аполон, който е умалено копие на Миланската скала. Също така трябва да се спомене и площада с паметника на адмирал Миаулис. Тук има и няколко величествени църкви, сред които най - интересните са посветени на Св. Георги и на Св. Никола. Свободно време и вечерта в 21.25 ч. продължаване с ферибот за остров Парос. Акостиране в 22.30 ч. и настаняване в хотел. Нощувка. 
5 ден  остров Парос 
Закуска. Разположен в центъра на архипелага, остров Парос се намира на естествен кръстопът. Столицата Парикия е градче, останало непроменено векове наред. Посещение на църквата Eкатопотиани – „църквата на стоте врати” (VI в.), един от най - значителните паметници от Византийския период и колоритния Венециански замък, построен през XV в. Отпътуване за Науса, едно от най-красивите села на Цикладите. Интересен феномен в близост до Науса е Колимбитрес - големи скали, ерозирали в странни форми, напомнящи на посетителите за огромни скулптури, вклинени в пясъка - фотопауза. Връщане в хотела. Свободно време за плаж и разходка и по желание посещение на Археологическия музей. Нощувка.
6 ден  остров Парос – ферибот - остров Санторини 
Закуска. Свободно време (по желание рано сутринта екскурзия с корабче до остров Наксос – островът на Дионис, най-големият и плодороден остров на архипелага (~1.30 мин.престой). Една от най - големите забележителности се намира в основното пристанище Кора – монументална порта Портара, датираща от VI в.пр.Хр.) Отпътуване с ферибот за остров Санторини. Пристигане в 14.30 ч. и настаняване в хотел в столицата Фира (Тера) – най - големият град на острова, разположен на ръба на кратера и предлагащ чудесна гледка към вулкана, сравнително съвременен град, който за разлика от другите селища, носи отпечатъка и на венецианската архитектура, спомен от неговото историческо минало. Придружени от водача на групата се отива до второто по големина селище Оиа (Иа), разположено на най - северната точка на острова, т.нар. “калдера”, забележително със великолепната си панорамна гледка към вулкана – о-в Тиразия и останалата част от Санторини, както и с прекрасния залез от красивия бряг. Връщане в хотела. Нощувка.
7 ден Фира
Закуска. Свободен ден за почивка и разходка. По желание полудневна екскурзия срещу допълнително заплащане и при възможност, ако метереологичните условия позволяват с посещение на вулканичните острови и топлите минерални извори Неа Камени и Палеа Камени. Връщане в хотела. В късния следобяд пешеходна разходка из Имеровигли – типично цикладско селище с павирани каменни улици и традиционни ниски бели къщи с тераси, неслучайно наречено “терасата” на Егейско море, откъдето се открива главозамайваща гледка към кратера на вулкана. Нощувка.

8 ден  остров Санторини - ферибот – Атина (Пирея)
Закуска. Екскурзия до селището Пиргос с амфитеатрално разположените си къщи по склона на планината Пророк Илия, построени в характерния за Цикладите стил и манастира Пророк Св. Илия /отвън/. При възможност посещение на Панагия Епископи /XII в./ - най – старата църква на острова, построена от император Алексeй Комнин (църквата е отворена само в определени часове на деня). По желание и срещу допълнително заплащане дегустация на местни сортове вина в типична винарна. Отпътуване от пристанището с ферибот в 15.00 ч. за Атина. Пристигане в Пирея  в 22.20 ч. Настаняване в хотел. Нощувка. 
9 ден       Атина – остров Евиа – София

Закуска. Отпътуване за България. Попътна спирка в Халкида, главен град на остров Евиа – вторият по големина след остров Крит. Пристигане в София вечерта.
ЦЕНА: 875 лв.
Пакетната цена включва: транспорт с автобус 3***, 8 нощувки със закуски в хотели 3***, от които 2 – Атина, 2 – на остров Миконос, 2 – на остров Парос, 2 – на остров Санторини, туристическа програма в определените градове и обекти по маршрута, фериботни такси, водач от агенцията.
Пакетната цена не включва:  входните такси за посещаваните туристически обекти по програмата (общо ~ 10 EUR) и екскурзията до остров Наксос (~ 10 EUR в една посока), екскурзия до остров Делос - ~ 16-17 EUR в двете посоки + 5 EUR входна такса, дегустация на вина – 5 EUR, разходка до вулканичните острови на остров Санторини – ~20 ЕUR.
Доплащане за: мед.застраховка – 8 лв., над 65 г. – 12 лв., над 70 г. – 16 лв.
                          единична стая общо за целия престой – 195 лв.               
Намаление за: дете до 12 г. с 2-ма възрастни на допълнително легло – 120 лв. 
Минимален брой туристи за осъществяване на екскурзията:  35 туристи.

Срок за уведомление при недостигнат минимален брой туристи: 7 дни преди началната дата.

Необходими документи: валиден паспорт или лична карта; няма визови, санитарни и медицински изисквания за посещаваните по маршрута страни

Начин на плащане: депозит – 30 % от пакетната цена, доплащане – до 10 дни преди отпътуване.

